Az Érdekképviseleti Fórum működésének célja, feladata:
Az Érdekképviseleti Fórum (továbbiakban: Fórum) a bölcsődei ellátásban részesülő gyermekek érdekeinek védelmét, képviseletét szolgálja és végzi.
A Fórum működésének célja, hogy megteremtse a bölcsődei ellátásban részesülő gyermekek szülei/törvényes képviselői, a fenntartó és az intézmény képviselői közötti együttműködés szélesebb körben értelmezett alapját.
A Fórum tagjai: az ellátásban részesülő gyermekek szülei/törvényes képviselői közül 1 fő/gondozási egység, az intézmény dolgozói közül 1 fő/gondozási egység, a fenntartó  részéről 1 fő.
További cél, hogy a bölcsődei ellátással kapcsolatban esetlegesen felmerülő panasz, problémák kivizsgálása, mihamarabb megoldása
A Fórum feladata, hogy:
· megismerje a bölcsőde működését, struktúráját, szakmaiságát, feltételrendszerét, szakmai céljait, működtetésének körülményeit,
·  véleményt nyilvánítson a bölcsőde vezetőjénél a gyermekeket érintő ügyekben,
· a szülők/törvényes képviselők által hozzá benyújtott panaszt megvizsgálja, a hatáskörébe tartozó ügyekben döntsön, vagy tájékoztatást adjon a panasz orvoslásának lehetséges módjáról. Minderről 15 napon belül írásban tájékoztatja a panaszost,
· intézkedést kezdeményezhet a telephely vezetőjénél, illetve a szervezeti felépítés szerint illetékes személynél/szervnél (intézményvezető, fenntartó, gyermekjogi képviselő, más hatáskörrel rendelkező szerv),
· a házirendben foglaltak szerint panasszal élhet a telephely vezetőjénél, illetve a szervezeti felépítés szerinti kompetens személynél (intézményvezető, fenntartó) az ellátást érintő kifogások orvoslása érdekében, valamint a gyermeki jogok sérelme, a bölcsőde dolgozóinak kötelezettségszegése esetén.
 Az intézményvezető és a telephely vezetője a Fórum által jelzett panaszt kivizsgálja, illetékességi körén belül megteszi a szükséges intézkedést. Amennyiben ehhez nem rendelkezik kompetenciával, a megfelelő személyhez továbbítja azt. Mindenről 15 napon belül írásban tájékoztatja a Fórumot.
A panaszt tevő szülő/törvényes képviselő az intézmény fenntartójához, vagy a gyermekjogi képviselőhöz fordulhat, ha a telephely vezetője – ill. a szervezeti felépítés szerinti illetékes személy -, vagy a Fórum 15 napon belül nem küld értesítést a vizsgálat eredményéről, vagy ha a megtett intézkedéssel nem ért egyet.

A gyermekjogi képviselő ellátja a gyermekvédelmi gondoskodásban részesülő gyermek törvényben (1997.évi XXXI.tv) meghatározott jogainak védelmét és segíti a gyermeket jogai megismerésében és érvényesítésében, valamint kötelességei megismerésében és teljesítésében. A gyermekjogi képviselő kiemelt figyelmet fordít a különleges vagy speciális ellátást igénylő gyermek védelmére. Közép- Magyarországi régió ( Bp Iv, VI,VII, XIV,XVIII, XIX, XXIII kerület) gyermekjogi képviselője: Dr Jásper András email címe: andras.jasper@ijsz.bm.gov.hu Telefonszáma: +3620 2266567

